**Notă informativă**

**la proiectul Hotărîrii Guvernului cu privire la aprobarea Strategiei sectoriale de adaptare a Sistemului de sănătate la Schimbările climatice**

**Condiţiile ce au impus elaborarea**

Proiectul Hotărîrii Guvernului cu privire la aprobarea Strategiei sectoriale de adaptare a Sistemului de sănătate la Schimbările climatice este elaborat în temeiul art.6 şi art.10 din Legea privind supravegherea de stat a sănătăţii publice nr. 10-XVI din 03 februarie 2009 (Monitorul Oficial al Republicii Moldova, 2009, nr. 67, art. 183) cu modificările ulterioare.

Strategia sectorială de adaptare a Sistemului de sănătate la Schimbările climatice (în continuare Strategia) este elaborată în corespundere cu prevederile actelor normative în vigoare ale Republicii Moldova.

Schimbarea climei este o provocare fără precedent căreia trebuie să-i facă faţă societatea modernă în mileniul 3. De aceea sunt necesare acţiuni de mitigare atât la nivel global cât şi internaţional, precum şi de susţinere a eforturilor tuturor ţărilor, să se adapteze la efectele schimbărilor climatice. Republica Moldova chiar dacă este o ţară mică şi cu o economie se confruntă cu aceleaşi probleme ca ţările mari şi dezvoltate deoarece capacităţile de adaptare sunt limitate din cauza constrângerilor financiare. Schimbările climatice prezintă un risc pentru dezvoltarea durabilă a ţării, de aceea acţiunile de mitigare şi adaptare trebuie să devină o prioritate în politicile naţionale.

Un pas important în atingerea consensului şi elaborarea de acţiuni comune la nivel internaţional a fost I Conferinţă a OMS privind schimbarea climei şi sănătatea din august 2014, Geneva, la care unul din cele mai discutate subiecte a fost creşterea rezilienţei sistemelor de sănătate la schimbările climatice.

O confirmare a conştientizării acestei probleme este şi adoptarea de către actualul Guvern a Strategiei Naţionale de adaptare la schimbările climatice cu plan de acţiuni. În acest context şi în baza unor prevederi ale Strategiei naţionale, Ministerul Sănătăţii urmează să-şi elaboreze strategia sectorială de adaptare cu plan de acţiuni, care trebuie să includă măsuri adecvate măsurile de pregătire şi răspuns la riscurile pentru sănătate cauzate de schimbările climatice.

Ministerul Sănătăţii a abordat problema adaptării sectorului de sănătate şi a populaţiei la schimbările climatice în Strategia naţională de Sănătate Publică, adoptată în decembrie 2013, care prevede adoptarea unui plan sectorial de adaptare şi creştere a rezilienţei instituţiilor medicale, a unui ghid pentru personalul medical şi efectuarea instruirilor cadrelor medicale.

Republica Moldova, prin implementarea Strategiei va elimina ameninţarea la drepturile omului, inclusiv: dreptul la viaţă, dreptul la cel mai înalt standard de sănătate fizică, dreptul la condiţiile de muncă sigure şi igienice.

Prezenta Strategie prevede o abordare complexă a măsurilor, care au ca scop susţinerea interacţiunilor Guvernului şi societăţii în vederea îmbunătăţirii semnificative a sănătăţii şi bunăstării populaţiei, reducerii inechităţilor în domeniul sănătăţii, consolidării sănătăţii publice.

**Gradul de compatibilitate al proiectului de act normativ cu reglementările legislaţiei comunitare**

Strategia nu transpune recomandări şi acte normative legislaţiei comunitare.

**Principalele prevederi şi elemente noi**

Ministerul Sănătăţii a abordat problema adaptării sectorului de sănătate şi a populaţiei la schimbările climatice în Strategia Naţională de Sănătate Publică, adoptată în decembrie 2013, care prevede adoptarea unui plan sectorial de adaptare şi creştere a rezistenţei instituţiilor medicale, elaborarea a unui ghid pentru personalul medical şi efectuarea instruirilor cadrelor medicale.

Alte activităţi, incluse în Strategie, care ar putea fi menţionate sunt extinderea asigurării cu asistenţă medicală a populaţiei rurale şi a categoriilor mai sărace, precum şi implementarea unor proiecte de tratare a apei potabile şi epurare a apelor uzate pentru a creşte accesul populaţiei, instituţiilor medicale la apă potabilă sigură şi sisteme de sanitaţie îmbunătăţite. Îmbunătăţirea esenţiala în domeniul asistenţei medicale primare şi a cele spitaliceşti, fiind renovate peste 50 instituţii medicale.

Lansarea Sistemului informaţional automatizat în AMP, cu registrul electronic al pacienţilor, care va îmbunătăţi sisteme existente de supraveghere şi colectarea datelor, inclusiv privind supravegherea nutriţională şi a bolilor netransmisibile. Dezvoltarea unui sistem de supraveghere a admiterilor în spitale în relaţie cu valurile de căldură şi poluarea aerului.

**Fundamentarea economico-financiară**

Realizarea Strategiei cu intervenţii axate la adaptarea şi creşterea rezilienţei instituţiilor medicale şi a populaţiei la schimbările climatice va contribui la eliminarea amenintării la drepturile omului, inclusiv: dreptul la viaţă, dreptul la cel mai înalt standard de sănătate fizică, dreptul la condiţiile de muncă sigure şi igienice.

Realizarea Strategiei va necesita cheltuieli suplimentare pentru asigurarea IMS cumecanisme eficiente pentru prevenirea, avertizarea timpurie, gestionarea şi depăşirea efectelor fenomenelor meteo extreme, fortificarea sistemului de prevenire şi control a bolilor infecţioase influenţate de schimbările climatice, creşterea rezilienţei instituţiilor medicale la schimbările climatice şi dezvoltarea serviciilor medicale ”verzi”. Resursele financiare şi umane necesare implementării Strategiei sînt estimate şi detaliate, pentru fiecare măsură , în Planul de acţiuni privind implementarea Strategiei. Pentru realizarea Strategiei, fiecare autoritate responsabilă va prevedea resurse financiare în limitele alocaţiilor aprobate anual pentru bugetele proprii. Totodată, Ministerul Sănătăţii va participa la realizarea Strategiei ca organ coordonator, executiv şi consultativ, va elabora, inclusiv în comun cu alte autorităţi propuneri de proiecte concrete pentru implementare cu suportul partenerilor de dezvoltare.

**Elaboratorii strategiei**

Strategia a fost elaborată de Ministerul Sănătăţii şi va fi remisă spre avizare organelor centrale de specialitate ale administraţiei publice centrale, sindicatelor, patronatelor, Companiei Naţională de Asigurări în Medicină şi Oficiului ţării din Republica Moldova al OMS.

Ministerul Sănătăţii va fi responsabil de monitorizare şi evaluare. Pe parcursul implementării vor fi luate măsurile necesare în vederea consultării periodice a reprezentanţilor grupurilor de interese în vederea identificării eventualelor probleme aferente implementării şi ajustării corespunzătoare strategiei.

**Viceministru Aliona SERBULENCO**